ຕຳຫຼວດ ອິສຣາແອລ ຈຳກັດ ການເຂົ້າ​ ​ເມືອງ​ Old City ຂອງ ເຈຣູເຊແລັມ
ການ​ຫ້າມ​ໄລຍະ​ສອງ​ມື້ ຈະ​ບໍ່​ມີ​ຜົນ​ກະທົບ​ຕໍ່ຊາວ​ປາ​ແລັສ​ໄຕ​ນ໌ຜູ້​ທີ່​ອາ​ໄສ ​ເຮັດ​ວຽກ ​ແລະ ສຶກສາ ຢູ່​ໃນ​ເມືອງ​ເກົ່າ​ແຕ່ຜູ້​ອື່ນ ​ຈະບໍ່​ໄດ້​ຮັບ​ອະນຸຍາດ ​ໃຫ້​ເຂົ້າ​ໄປ​ໄດ້.
ເຈົ້າໜ້າທີ່ຕຳຫຼວດອິສຣາແອລ ໄດ້ກ່າວໃນວັນອາທິດມື້ນີ້ ວ່າ ພວກເຂົາເຈົ້າໄດ້ຈຳກັດການເຂົ້າໄປຫາ ເມືອງເກົ່າແກ່ ຫຼື Old City ຂອງ Jerusalem ຫຼັງຈາກຊາຍປາແລັສໄຕນ໌ ຄົນນຶ່ງໄດ້ ສັງຫານ ຊາວອິສຣາແອລ 2 ຄົນ ແລະ ເຮັດໃຫ້ອີກສອງຄົນໄດ້ ຮັບບາດເຈັບ ໃນການໂຈມຕີ ດ້ວຍການແທງພວກເຂົາເຈົ້າເມື່ອ ຕອນກາງຄືນວັນເສົາວານນີ້ ການຫ້າມໄລຍະສອງມື້ ຈະບໍ່ມີຜົນ ກະທົບຕໍ່ຊາວປາແລັດໄຕນ໌ຜູ້ທີ່ອາໄສ ເຮັດວຽກ ແລະ ສຶກສາ ຢູ່ໃນເມືອງເກົ່າແກ່ ແຕ່ຜູ້ອື່ນ ຢູ່ໃນເຂດເຈຣູຊາແລັມຕາເວັນອອກ ຈະບໍ່ໄດ້ຮັບອະນຸຍາດ ໃຫ້ເຂົ້າໄປໄດ້ ແລະການຈຳກັດອີກອັນ ນຶ່ງ ແມ່ນການຫ້າມເຂົ້າໄປໃນບໍລິເວນ ວັດມຸສລິມ al-Aqsa ທີ່ມີຄວາມລັບ ສຳຫລັບພວກຜູ້ຊາຍອາຍຸຕ່ຳກວ່າ 50 ປີ ເຈົ້າໜ້າທີ່ຕຳຫຼວດ ເຈຣູເຊແລັມ ກ່າວວ່າ ການໂຈມຕີໃນວັນເສົາຜ່ານມານັ້ນ ເກີດຂຶ້ນ ໃນ ຂະນະທີ່ ສອງຜົວເມຍ ແລະ ລູກນ້ອຍ ກຳລັງຍ່າງຢູ່ໃກ້ໆ ວັດມຸສລິມດັ່ງກ່າວນັ້ນ ຜູ້ທຳ ການໂຈມຕີ ໄດ້ແທງພວກເຂົາ ຫຼາຍໆເທື່ອ ທີ່ໄດ້ສັງຫານຜູ້ເປັນພໍ່ ແລະຊາຍອີກຄົນນຶ່ງ ທີ່ຢູ່ໃກ້ໆ ແລະ ໄດ້ເຮັດໃຫ້ຜູ້ເປັນແມ່ ແລະລູກນ້ອຍເຂົ້າຮັກສາບາດແຜຢູ່ໂຮງໝໍ ໂຄສົກຍິງຂອງຕຳຫຼວດ ກ່າວວ່າ ຜູ້ທຳການໂຈມຕີ ໄດ້ຖືກລະບຸໂຕວ່າ ແມ່ນທ້າວ Mohannad Hallabi ອາຍຸ 19 ປີ ຈາກຝັ່ງຕາເວັນຕົກຂອງແມ່ນ້ຳຈໍແດນ ໄດ້ຍາດເອົາ ປືນຈາກຜູ້ເຄາະຮ້າຍຄົນນຶ່ງ ແລະ ໄດ້ເປີດສາກຍິງໃສ່ຕຳຫຼວດ ແລະ ພວກນັກທ່ອງທ່ຽວ ຢູ່ໃກ້ໆບໍລິເວນດ່ັງກ່າວ ກ່ອນຜູ້ກ່ຽວຈະຖືກຍິງຕາຍ